ທ່ານ Michael Kretschmer - ເຈົ້າຄອງລັດ Sachsen, ສາທາລະນະລັດສະຫະພັນເຢຍລະມັນ ໄດ້ສົ່ງຈົດໝາຍຂອບໃຈ ທ່ານຫງວຽນຈີຢຸງ - ປະທານສະມາຄົມມິດຕະພາບຫວຽດນາມ - ເຢຍລະມັນ, ເຊິ່ງຮອງຮັບ ແລະ ໃຫ້ຂໍ້ສັງເກດວ່າການກະທຳເພື່ອຄວາມຍຸຕິ ທຳອັນສູງສົ່ງ ແລະ ຈົບງາມຂອງສະມາຄົມມິດຕະພາບຫວຽດນາມ - ເຢຍລະມັນ ທີ່ໄດ້ສະໜັບສະໜູນຜ້າບັງປາກຂ້າເຊື້ອບັກເຕຮີ ເປັນຈຳນວນ 80.000 ແຜ່ນ ສຳລັບລັດ Sachsen ເພື່ອການປ້ອງກັນ ແລະ ສະກັດກັ້ນພະຍາດ COVID-19.
ໃນຈົດໝາຍສະແດງຄວາມຂອບໃຈ, ທ່ານ Michael Kretschmer ເຈົ້າຄອງລັດ Sachsen ໄດ້ຂຽນວ່າ: “ຄວາມຊ່ວຍເຫລືອທີ່ລ້ຳຄ່ານີ້ ໄດ້ສະແດງໃຫ້ເຫັນວ່າລັດ Sachsen ແລະ ສາທາລະນະລັດສັງຄົມນິຍົມຫວຽດນາມ ໄດ້ມີການພົວພັນກັນເລິກເຊິ່ງຫຼາຍຂື້ນໃນໄລຍະເກີດໂລກລະບາດ".
ທ່ານ Michael Kretschmer ຍັງໄດ້ສະແດງຄວາມເຊື່ອໝັ້ນວ່າ ປະສົບການຂອງສອງປະເທດ ໃນການຕໍ່ສູ້ຕ້ານກັບ ໂລກລະບາດ ຈະຊ່ວຍເພີ່ມຄວາມເຂົ້າໃຈເຊິ່ງກັນ ແລະ ກັນ, ແລະ ສ້າງກຳລັງໜູນໃໝ່ ໃຫ້ແກ່ການຮ່ວມມືສອງຝ່າຍທີ່ແໜ້ນແຟ້ນ ແລະ ໃກ້ຊິດກວ່າເກົ່າ. ບັນດາການະພະຍາຍາມ ແລະ ສະໜັບສະໜູນຂອງສະມາຄົມມິດຕະພາບຫວຽດນາມ - ເຢຍລະມັນ ແມ່ນແບບຢ່າງຂອງການຮ່ວມມືສາກົນ ໂດຍອີງໃສ່ການພົວພັນຄູ່ຮ່ວມມືຍຸດທະສາດໃນເວລາເກີດວິກິດການ.
ໃນໂອກາດນີ້, ທ່ານເຈົ້າຄອງລັດ Sachsen ປະເທດເຢຍລະມັນ ໄດ້ຝາກຄຳຂອບໃຈ ແລະ ຂໍໃຫ້ປະຊາຊົນຫວຽດນາມມີພະລັງແຮງຫຼາຍເພື່ອຜ່ານຜ່າຜົນຮ້າຍຈາກວິກິດການ ຍ້ອນການລະບາດຂອງພະຍາດ COVID-19. ທ່ານ Michael Kretschmer ຢືນຢັນວ່າ ອຳນາດການປົກຄອງ ແລະ ປະຊາຊົນລັດ Sachsen ຈະມານະພະຍາຍາມຈົນສຸດຄວາມສາມາດ ເພື່ອໜູນຊ່ວຍຫວຽດນາມໃນສະພາວະສຸກເສີນ.
ກ່ອນໜ້ານັ້ນ,ໃນ ວັນທີ 6 ພຶດສະພາ ຢູ່ສະຖານທູດເຢຍລະມັນປະຈຳຮ່າໂນ້ຍ, ສະມາຄົມມິດຕະພາບຫວຽດນາມ - ເຢຍລະມັນ ໄດ້ຈັດຕັ້ງການມອບຂອງຂວັນເຊິ່ງເປັນຜ້າບັງປາກຂ້າເຊື້ອບັກເຕຮີ ຈຳນວນ 80.000 ແຜ່ນໃຫ້ເຢຍລະມັນ. ຈຳນວນຜ້າບັງປາກເຫລົ່ານີ້ ເປັນຜົນສຳເລັດຈາກການບໍລິຈາກເງິນໃນທົ່ວສະມາຊິກຂອງສະມາຄົມມິດຕະພາບຫວຽດນາມ - ເຢຍລະມັນ.
ຄຳຮຸ່ງ